Used MERCEDES SPRINTER 208 CDI SWB LOW ROOF, WHITE, 2.2, Van SWB, Used Vans Swindon | Big Van World
Used MERCEDES SPRINTER 208 CDI SWB LOW ROOF ** NO VAT * NO VAT * NO VAT ** in Used Vans Swindon Statistiek oor plaasaanvalle skok | Ridge Times
Statistiek oor plaasaanvalle skok
In Maart alleen is 51 aanvalle aangeteken waarin ses mense vermoor is. April 17, 2017 Die Transvaal Landbou Unie (TLU SA) het onlangs onrusbarende statistiek vrygestel wat die voortgesette voorvalle van aanvalle op die land se voedselprodusente op hul plase beklemtoon.
Die syfers dui aanvalle aan wat sedert die begin van die jaar nasionaal voorgekom het en voldoen aan kriteria wat deur die polisie gebruik word om plaasaanvalle te omskryf.
Volgens dié syfers was daar vanaf 1 Januarie tot 4 April vanjaar reeds 123 aanvalle wat met 26 moorde gepaard gegaan het.
In Maart alleen is 51 aanvalle aangeteken waarin ses mense vermoor is.
Elkeen van die gevalle is deur TLU SA bevestig.
Mnr. Henry Geldenhuys, adjunk-president TLU SA en nasionale voorsitter Veiligheid TLU SA, het gesê nie alleen is die syfers onrusbarend en skokkend nie, maar die toedrag van sake is ook uiters kommerwekkend.
“Dit is hoogtyd dat die regering nou ingryp en iets daadwerklik doen om die sinnelose moorde op die land se voedselprodusente te stuit.
Dit is nie alleen boere, of dan plaaseienaars as mens dit so wil stel, wat vermoor word nie, maar ook hul werkers word geteiken.
Saam vorm hulle ‘n span en saam produseer hulle kos vir die nasie.
Die ironie is dat selfs die aanvallers, moordenaars en regeringsamptenare wat sit en niks doen om die situasie te keer nie, afhanklik is van voedsel wat op plase geproduseer word.
“Die uitspraak van die nuwe Minister van Polisie, Fikile Mbalula, dat die polisie vuur met vuur gaan beantwoord en sy vasberadenheid om misdaad in die land vas te vat is lofwaardig, maar ons wil vra dat die polisie en die boeregemeenskap mekaar sal ondersteun en dat plaasaanvallers ook met vuur beantwoord sal word as hulle vuur wil uitdeel.
Dit is tog tot wedersydse voordeel van veiligheid en voedselsekerheid,” het hy gesê.
Mnr. Geldenhuys het weer eens ‘n beroep op die boerderygemeenskap gedoen om by bestaande veiligheidstrukture en plaaswag instansies in te skakel.
Tyre tips for a safe holiday	SUBSCRIBE to our FREE newsletter Please select gender